320/1992 Sb.
Zákon Slovenskej národnej rady o správnych poplatkoch

320
ZÁKON
Slovenskej národnej rady
z 5. mája 1992
o správnych poplatkoch
Slovenská národná rada sa uzniesla na tomto zákone:

§ 1
Úvodné ustanovenie
(1) Týmto zákonom sa upravujú správne poplatky (ďalej len „poplatky“), ktoré vyrubujú a vyberajú orgány štátnej správy, obce a iné orgány oprávnené podľa osobitných predpisov1) vyberať poplatky (ďalej len „správny orgán“) za úkony vykonávané pri výkone štátnej správy v prospech poplatníka (ďalej len „spoplatňovaný úkon“).
(2) Poplatkom podliehajú aj podania a žiadosti správnym orgánom, ktorých vybavenie vyžaduje úkon správneho orgánu v správnom konaní na základe všeobecne záväzných právnych predpisov.
(3) Sadzobník poplatkov je uvedený v prílohe tohto zákona.
§ 2
Poplatník
(1) Poplatníkom je právnická alebo fyzická osoba, ktorá dala podnet na spoplatňovaný úkon, alebo v záujme ktorej bol takýto úkon vykonaný.
(2) Ak je poplatníkov niekoľko, sú povinní zaplatiť poplatok spoločne a nerozdielne.
§ 3
Vznik poplatkovej povinnosti
Poplatková povinnosť vzniká podaním podnetu alebo žiadosti na vykonanie úkonu správnemu orgánu, pokiaľ tento zákon neustanovuje inak.
§ 4
Oslobodenie od poplatkov
(1) Od poplatkov sú oslobodené tieto právnické a fyzické osoby:
a) orgány štátnej správy, štátne fondy, obce, súdy a prokuratúry, ako aj rozpočtové organizácie, ktoré sú svojimi príjmami a výdavkami napojené na štátny rozpočet Slovenskej republiky alebo rozpočty obcí, Česko-slovenský Červený kríž, charitatívne a dobročinné spolky, nadácie a dobrovoľné spolky ochrancov prírody a životného prostredia, štátne zdravotnícke zariadenia, zariadenia sociálnej starostlivosti, mládežnícke, telovýchovné a kultúrne zariadenia,
b) diplomatickí zástupcovia poverení v Českej a Slovenskej Federatívnej Republike, konzuli z povolania a ďalšie osoby, ktoré podľa medzinárodného práva požívajú výsady a imunitu za predpokladu, že je zaručená vzájomnosť.
(2) Oslobodenie od poplatkov podľa odseku 1 písm. a) sa viaže na podmienku, že tieto subjekty nevykonávajú podnikateľskú alebo inú zárobkovú činnosť.
(3) Od poplatkov sú oslobodené úkony na vykonanie všeobecne záväzných právnych predpisov o sociálnom zabezpečení, vrátane nemocenského poistenia, o zabezpečení družstevných roľníkov v chorobe a zabezpečení matky a dieťaťa, o zamestnanosti a o zmiernení následkov majetkových krívd.2)
(4) Od poplatkov sú ďalej oslobodené úkony určené v medzinárodných zmluvách a dohodách, ktorými je Česká a Slovenská Federatívna Republika viazaná.
§ 5
Základ poplatku ustanoveného percentuálnou sadzbou
(1) Základom poplatku ustanoveného percentuálnou sadzbou je cena zvyčajná v mieste a čase vykonania spoplatňovaného úkonu. Ak nie je možné cenu určiť takto, základom poplatku je cena zistená podľa platných cenových predpisov.3)
(2) Poplatník je povinný oznámiť cenu spoplatňovaného úkonu správnemu orgánu, ktorý poplatok vyrubuje.
(3) Ak poplatník cenu neuvedie, alebo táto nezodpovedá zvyčajnej cene alebo cene podľa platného cenového predpisu, zistí ju správny orgán sám na náklady poplatníka.
(4) Základ poplatku ustanoveného percentuálnou sadzbou sa zaokrúhľuje na celé desiatky korún hore. Vyrubené poplatky sa zaokrúhľujú na celé koruny dole.
§ 6
Sadzby poplatkov
(1) Sadzby poplatkov sú určené pevnou sumou alebo percentuálnou sadzbou zo základu poplatku v sadzobníku poplatkov.
(2) Ak je sadzba poplatku ustanovená za konanie, rozumie sa tým konanie na jednom stupni.
§ 7
Platenie poplatku
(1) Poplatky vyrubované a vyberané správnymi orgánmi sa platia kolkovými známkami za predpokladu, že poplatok neprevyšuje 1000 Kčs, prevodom z účtu v peňažnom ústave alebo zloženkou, prípadne v hotovosti, a to na účet príslušného územného finančného orgánu.
(2) Poplatky vyrubované obcami sa platia na ich účty prevodom z účtu v peňažných ústavoch, zloženkou alebo v hotovosti.
(3) Správne orgány vyrubujú a vyberajú poplatky v česko-slovenských korunách.
(4) Ak je poplatníkom devízový cudzozemec, vykoná sa prepočet ceny podľa platného kurzu uvedeného v kurzovom lístku Štátnej banky česko-slovenskej ku dňu vzniku poplatkovej povinnosti.
§ 8
Splatnosť poplatkov
(1) Poplatky uvedené v sadzobníku poplatkov pevnou sumou sa platia bez vyrubenia a sú splatné pri podaní.
(2) Pokiaľ sa poplatok nezaplatil pri podaní, je splatný do 15 dní odo dňa doručenia výzvy správneho orgánu na zaplatenie poplatku.
(3) Poplatky určené v sadzobníku poplatkov percentuálnou sadzbou z ceny alebo hodnoty predmetu úkonu sa vyrubujú pred vykonaním úkonu a sú splatné do 15 dní odo dňa doručenia výzvy alebo platobného výmeru, s výnimkou prípadov, v ktorých je možné základ pre vyrubenie poplatku zistiť až po ukončení kalendárneho roka.
§ 9
Kolkové známky
Grafickú úpravu a hodnoty kolkových známok, ako aj spôsob ich použitia a výmeny ustanoví osobitný predpis o kolkových známkach.
§ 10
Následky nezaplatenia poplatku
(1) Ak je poplatok splatný pred vykonaním úkonu a nebol zaplatený v ustanovenej lehote, prípadne ak nebol poplatok splatný pri podaní zaplatený ani dodatočne v lehote 15 dní odo dňa doručenia výzvy alebo platobného výmeru správneho orgánu, podanie sa neprerokuje a úkon sa nevykoná. V takomto prípade, ak príslušný správny orgán už vydal povolenie, toto môže zrušiť.
(2) Podľa odseku 1 sa nepostupuje v prípade, ak je potrebné úkony vykonať z dôvodov všeobecného záujmu, alebo v prípade, keď sa poplatníkovi povolí lehota na zaplatenie splátky, alebo keď správny orgán uzná vykonanie úkonu za vhodné.
§ 11
Vrátenie poplatku
(1) Správny orgán, ktorý vyrubil alebo vybral poplatok, rozhodne o vrátení zaplateného poplatku v plnej výške, ak nedošlo k vykonaniu úkonu alebo k vecnému prerokovaniu bez zavinenia poplatníka, alebo poplatok bol zaplatený bez toho, aby bol k tomu poplatník povinný.
(2) Správny orgán, ktorý vyrubil alebo vybral poplatok, vráti sumu, o ktorú poplatník zaplatil na poplatku viac ako bol povinný alebo o ktorú bol zaplatený poplatok dodatočne na žiadosť poplatníka znížený alebo odpustený.
(3) Správny orgán, ktorý vyrubil alebo vybral poplatok, rozhodne na žiadosť poplatníka, či a aká časť zaplateného poplatku sa vráti, ak nedošlo vinou poplatníka k vykonaniu úkonu, za ktorý bol poplatok zaplatený. Správny orgán môže vrátiť najviac 65 % zo sumy zaplatenej na poplatku. Vrátené sumy sa zaokrúhľujú na celé koruny dole.
(4) Poplatok sa nevráti, ak nepresahuje sumu 30 Kčs.
(5) Nárok na vrátenie poplatku alebo preplatku zaniká po uplynutí troch rokov od konca kalendárneho roka, v ktorom bol poplatok zaplatený.
§ 12
Vecné ručenie a záložné právo
(1) Pre zabezpečenie poplatkov za spoplatňované úkony, ktoré sa týkajú hnuteľných vecí, viazne na týchto veciach zákonné záložné právo podľa osobitného predpisu,4) ak ich má správny orgán u seba. Záložné právo podľa tohto ustanovenia nepostihuje hnuteľné veci, ktoré podľa osobitného predpisu nemôžu byť založené alebo sú vylúčené z výkonu rozhodnutia.5)
(2) Na zabezpečenie poplatku môže správny orgán zadržať vec, na ktorej viazne zákonné záložné právo (záloh).
(3) Pokiaľ má správny orgán záloh u seba, môže ho predať na verejnej dražbe a z jeho výťažku uspokojiť svoju splatnú pohľadávku bez výkonu rozhodnutia.
(4) Ak vznikne pri vykonávaní spoplatňovaného úkonu peňažná pohľadávka štátu alebo obce voči poplatníkovi, môže správny orgán uspokojiť svoju pohľadávku pri splnení záväzku zrážkou z vyplácanej peňažnej sumy.
§ 13
Preklúzia
(1) Právo vyrubiť poplatok zanikne po uplynutí troch rokov od konca kalendárneho roka, v ktorom boli vykonané spoplatňované úkony alebo v ktorom nastali iné skutočnosti rozhodujúce pre vyrubenie poplatku.
(2) Právo správneho orgánu vyrubiť doplatok poplatku, ktorý bol nesprávne vyrubený nižšou sumou, zanikne po uplynutí troch rokov od konca kalendárneho roka, v ktorom bol poplatok vyrubený.
(3) Právo správneho orgánu vymáhať vyrubený poplatok alebo doplatok poplatku zanikne po uplynutí troch rokov od konca kalendárneho roka, v ktorom bol poplatok alebo doplatok poplatku vyrubený.
(4) Ak správny orgán vykoná úkon na vyrubenie alebo vymáhanie poplatku alebo doplatku poplatku a ak upovedomí o tom poplatníka, začína plynúť nová prekluzívna lehota od konca kalendárneho roka, v ktorom bol taký úkon vykonaný.
(5) Právo správneho orgánu vymáhať vyrubený poplatok alebo doplatok poplatku zanikne najneskôr uplynutím desiatich rokov od začiatku prekluzívnej lehoty podľa odseku 1.
§ 14
Konanie
Pri konaní vo veciach poplatkov sa postupuje, pokiaľ tento zákon neustanovuje inak, podľa osobitných predpisov.6)
§ 15
Kontrola a dohľad
(1) Územné finančné orgány vykonávajú v správnych orgánoch kontrolu správnosti a včasnosti vyrubenia, vyberania, platenia a vymáhania poplatkov, ktoré sú príjmom štátneho rozpočtu Slovenskej republiky. Za týmto účelom vedú správne orgány evidenciu o poplatkoch.
(2) Nad správnosťou a včasnosťou vyrubovania, vyberania, platenia a vymáhania poplatkov, ktoré sú príjmom rozpočtov obcí, vykonávajú dohľad územné finančné orgány.
§ 16
Rozpočtové určenie výnosu poplatkov
(1) Výnos poplatkov je príjmom štátneho rozpočtu Slovenskej republiky alebo rozpočtov obcí, podľa toho, ktorý orgán spoplatňovaný úkon vykonal.
(2) Poplatky platené kolkovými známkami sú vždy príjmom štátneho rozpočtu Slovenskej republiky.
§ 17
Splnomocňovacie ustanovenia
(1) Ministerstvo financií Slovenskej republiky (ďalej len „ministerstvo“) všeobecne záväzným právnym predpisom upraví grafickú úpravu a hodnoty kolkových známok, ako aj spôsob ich použitia a výmeny.
(2) Ministerstvo môže všeobecne záväzným právnym predpisom určiť novú úpravu a spôsob platenia kolkovými známkami, ak pôjde o poplatky, ktoré sú príjmom štátneho rozpočtu Slovenskej republiky.
(3) Ministerstvo môže na odstránenie tvrdostí a nezrovnalostí povoliť úľavu z poplatku. V prípade verejného záujmu môže povoliť oslobodenie od všetkých alebo len niektorých druhov poplatkov odlišne od ustanovenia § 4 aj iným právnickým a fyzickým osobám.
(4) Územný finančný orgán alebo obec môže na základe splnomocnenia ministerstva na odstránenie tvrdostí alebo nezrovnalostí vo výnimočných prípadoch jednotlivým poplatníkom na ich žiadosť poskytnúť úľavu z poplatku určeného pevnou sumou.
(5) Úľavu z poplatku nie je možné povoliť po uplynutí troch rokov od konca kalendárneho roka, v ktorom bol poplatok zaplatený alebo v ktorom nastali skutočnosti rozhodujúce pre splatnosť poplatku.
§ 18
Prechodné ustanovenie
Za spoplatňované úkony navrhnuté alebo začaté pred účinnosťou tohto zákona sa vyberajú poplatky podľa doterajších predpisov, okrem prípadov, keď sa manželstvá uzatvárajú cirkevnou formou, a to aj vtedy, ak ich splatnosť nastane po dni účinnosti tohto zákona.
§ 19
Zrušovacie ustanovenie
Zrušujú sa s platnosťou pre územie Slovenskej republiky:
1. zákon č. 105/1951 Zb. o správnych poplatkoch v znení zákonného opatrenia Predsedníctva Národného zhromaždenia č. 138/1960 Zb.;
2. vyhláška Federálneho ministerstva financií, Ministerstva financií Českej republiky a Ministerstva financií Slovenskej republiky č. 570/1990 Zb. o správnych poplatkoch v znení vyhlášky č. 522/1991 Zb.
§ 20
Účinnosť
Tento zákon nadobúda účinnosť 1. januárom 1993.

F. Mikloško v. r.
J. Čarnogurský v. r.


Príloha zákona SNR č. 320/1992 Zb.
Sadzobník správnych poplatkov
Položka 1
Podanie žiadosti:
a)na ústredných orgánoch štátnej správy, ak si vybavenie vyžaduje úkon orgánu v správnom konaní na základe všeobecne záväzných právnych predpisov a ak nejde o úkon uvedený v ostatných položkách sadzobníkaKčs 200 b)na iných orgánoch štátnej správy a obecných úradoch, ak si vybavenie vyžaduje úkon správneho orgánu v správnom konaní na základe všeobecne záväzných právnych predpisov a ak nejde o úkon uvedený v ostatných položkách sadzobníkaKčs 100 c)o nahliadnutie do matríkKčs 20 za každý zväzok matrikyd)o nahliadnutie do živnostenského registraKčs 50 za každý zväzok registra
Poznámka:
1. Podľa písmen a) a b) tejto položky sa spoplatňujú tiež odvolacie konania, obnova konania a preskúmanie rozhodnutia mimo odvolacieho konania a rozklad (ďalej len „opravný prostriedok“) podľa zákona č. 71/1967 Zb. o správnom konaní (správny poriadok) a žiadosti podané na základe vyhlášky č. 16/1962 Zb. o konaní vo veciach daní a poplatkov. Poplatok sa platí podľa tej sadzby, ktorá zodpovedá orgánu štátnej správy, ktorý o opravnom prostriedku rozhoduje.
2. Poplatok podľa tejto položky sa vyberie za každú žiadosť podanú na orgáne štátnej správy za každú jednotlivú fyzickú či právnickú osobu.
3. Poplatku nepodlieha podanie v zmysle zákona č. 85/1990 Zb. o petičnom práve.
4. Ak sa poplatok nezaplatil pri podaní, postupuje sa podľa § 8 tohto zákona.
Položka 2
a)Vyhotovovanie a overovanie matričných dokladov a iných potvrdení o osobnom stave, ktoré sú zasielané cudzím zastupiteľským úradom v Českej a Slovenskej Federatívnej Republike Kčs 200 b)Overenie odpisu, výpisu alebo písomnej informácie z úradných kníh, úradných záznamov, registrov listín a spisov alebo zo súkromných spisov v úradnej úschove za každú začatú stránku v slovenskom alebo českom jazyku Kčs 20 v cudzom jazykuKčs 50 
Oslobodenie:
Od poplatku podľa písmena b) tejto položky je oslobodené overenie podpisu na listinách potrebných na vykonanie zákona č. 255/1946 Zb. o príslušníkoch československej armády v zahraničí a o niektorých iných účastníkoch národného boja za oslobodenie.
Poznámka:
1. Za overenie pre česko-slovenských štátnych občanov vykonávané v oblastiach obývaných maďarskou, nemeckou, poľskou alebo ukrajinskou (rusínskou) národnosťou v ich jazyku sa vyberie poplatok podľa tejto položky vo výške určenej pre slovenský alebo český jazyk.
2. Za cudzojazyčnú listinu sa považuje listina, v ktorej je aspoň časť textu v cudzom jazyku.
Položka 3
Overenie:
a)podpisu na listine alebo na jej rovnopise za každý podpis Kčs 20b)odtlačku úradných pečiatok a úradných podpisov Kčs 60
Oslobodenie:
Oslobodenie uvedené v položke 2 písm. b) tu platí obdobne.
Položka 4
Vydanie druhého a ďalšieho rovnopisu vybavenia za každú i len začatú stranu rodného, sobášneho alebo úmrtného listu alebo odpisu, výpisu alebo písomnej informácie z úradných kníh, úradných záznamov, registrov, evidencií, listín alebo spisovKčs20
Položka 5
Vydanie potvrdenia, výpisov a odpisov z fondu štátnych archívov, ak ide o
a)duplikáty školských vysvedčení, dokladov o školskej dochádzke, ukončenom vzdelaní, vyučení, zamestnaní Kčs50b)výpisy z matrík, živnostenských registrov Kčs50c)výpisy z protokolov, uznesení a rozhodnutí orgánov štátnej správy Kčs50za každú i začatú stránkud)výpisy a potvrdenie o domovskej príslušnosti alebo národnosti alebo štátnom občianstve Kčs100
Položka 6
a)Vydanie osvedčenia alebo overenia o spôsobilosti na vykonávanie odbornej činnosti Kčs200b)Vydanie osvedčenia o tuzemskom práve Kčs50za každú i začatú hodinu najviac však Kčs3 000 
Položka 7
a)Vydanie osvedčenia o zápise samostatne hospodáriaceho roľníka do evidencie Kčs150b)Vydanie živnostenského listu Kčs 1 000c)Vydanie koncesnej listiny Kčs2 000d)Vydanie povolenia na poskytovanie zdravotníckej starostlivosti podľa osobitného predpisu Kčs2 000
Splnomocnenie:
1. Správny orgán vyberie poplatok podľa tejto položky vo výške 50 %, ak ide o zmenu skutočností vedených v evidencii obecného úradu alebo o zmenu živnostenského listu alebo koncesnej listiny.
2. Ak ide o zmenu priezviska alebo bydliska podnikateľa, priezviska alebo bydliska jeho zodpovedného zástupcu a tiež o zmenu priezviska alebo bydliska samostatne hospodáriaceho roľníka, vyberie sa poplatok vo výške 20 Kčs.
Položka 8
a)Vydanie osvedčenia o štátnom občianstve Slovenskej republiky, a tým aj o štátnom občianstve Českej a Slovenskej Federatívnej RepublikyKčs30b)Vydanie osvedčenia o právnej spôsobilosti na uzatvorenie manželstva v cudzineKčs100
Oslobodenie:
Od poplatku je oslobodené vydanie osvedčenia o štátnom občianstve Českej a Slovenskej Federatívnej Republiky podľa zákona č. 88/1990 Zb.
Poznámka:
Ak sa doručuje osvedčenie o právnej spôsobilosti do cudziny vyberie poplatok česko-slovenský zastupiteľský úrad.
Položka 9
Prepustenie zo štátneho zväzku Slovenskej republiky, a tým aj Českej a Slovenskej Federatívnej Republiky Kčs2 000
Poznámka:
1. Poplatok za prepustenie detí vo veku do 15 rokov zo štátneho zväzku Českej a Slovenskej Federatívnej Republiky sa vyberie vo výške 500 Kčs.
2. Ak sa doručuje listina o prepustení zo štátneho zväzku Českej a Slovenskej Federatívnej Republiky do cudziny, vyrubí a vyberie poplatok česko-slovenský zastupiteľský úrad.
3. Listina o prepustení zo štátneho zväzku Českej a Slovenskej Federatívnej Republiky sa odovzdá (doručí) až po zaplatení poplatku podľa tejto položky.
Položka 10
Udelenie štátneho občianstva Slovenskej republiky, a tým aj Českej a Slovenskej Federatívnej Republiky Kčs 2 000
Oslobodenie:
Udelenie štátneho občianstva Českej a Slovenskej Federatívnej Republiky podľa zákona č. 88/1990 Zb. je oslobodené od poplatku.
Splnomocnenie:
Ministerstvo vnútra Slovenskej republiky môže v odôvodnených prípadoch na zamedzenie tvrdosti poplatok znížit, prípadne odpustiť.
Poznámka:
1. Správny orgán vyberie poplatok podľa tejto položky len raz, ak udeľuje štátne občianstvo Českej a Slovenskej Federatívnej Republiky jednou listinou manželom a ich deťom mladším ako 15 rokov.
2. Poplatok za udelenie štátneho občianstva deťom do 15 rokov sa vyberie vo výške Kčs 100.
Položka 11
Vydanie preukazu (osvedčenia) alebo vydanie preukazu náhradou za preukaz (osvedčenie) stratený, zničený, poškodený, odcudzený alebo neupotrebiteľnýKčs 50 
Splnomocnenie:
V odôvodnených prípadoch môže správny orgán znížiť poplatok podľa tejto položky až na pätinu sadzby alebo zvýšiť až na dvojnásobok sadzby. Ak je doklad neupotrebiteľný, znižuje sa správny poplatok podľa tejto položky vždy na jednu pätinu sadzby.
Poznámka:
Ak ide o vydanie preukazu opakovane v priebehu dvoch rokov nasledujúcich po sebe, vyberie sa poplatok vo výške trojnásobku sadzby.
Položka 12
Vydanie poľovného lístka alebo predĺženie jeho platnosti:
a)pre štátnych občanov Českej a Slovenskej Federatívnej Republiky1. ročnéhoKčs 50 2. trojročnéhoKčs 120 b)pre cudzincov1. ročnéhoKčs 5000 2. na jeden mesiacKčs 1500 
Oslobodenie
1. Od poplatku podľa tejto položky sú oslobodení žiaci a študenti stredných a vysokých škôl v študijných odboroch s vyúčbou poľovníctva, horári a poľovníci z povolania, ktorí majú v pracovnej náplni aktívne vykonávanie poľovníctva, poľovnícki hospodári a osoby určené ako poľovnícka stráž po predložení potvrdenia školy alebo potvrdenia o výkone funkcie alebo povolania, členovia lesnej stráže, ak túto funkciu vykonávajú v súvislosti s plnením pracovných povinností, a členovia lesnej stráže - dôchodcovia, ak túto funkciu v posledných piatich rokoch vykonávali ako pracovnú povinnosť.
2. Od polatku podľa tejto položky sú oslobodení cudzinci, ktorí prídu do Českej a Slovenskej Federatívnej Republiky na pozvanie alebo so súhlasom vlády Českej a Slovenskej Federatívnej Republiky, Federálneho zhromaždenia, Českej národnej rady a Slovenskej národnej rady.
Poznámka:
Od cudzincov, ktorí majú na území Českej a Slovenskej Federatívnej Republiky povolený trvalý pobyt, sa vyberie poplatok podľa písmena a) tejto položky.
Položka 13
Vydanie rybárskeho lístka alebo predĺženie jeho platnosti:
a)pre štátnych občanov Českej a Slovenskej Federatívnej Republiky1. ročnéhoKčs302. trojročnéhoKčs503. pre deti do 15 rokovKčs10b)pre cudzincov1. ročnéhoKčs3 0002. na jeden mesiacKčs500
Oslobodenie:
Od poplatku podľa tejto položky sú oslobodení žiaci a študenti stredných a vysokých škôl v študijných odboroch s vyúčbou rybárstva, odborní pracovníci na úseku rybárstva, ak majú vykonávanie rybárstva vo svojej pracovnej náplni, rybárski hospodári a ich zástupcovia a osoby ustanovené ako rybárska stráž po predložení potvrdenia školy alebo potvrdenia o výkone funkcie alebo povolania.
Poznámka:
Od cudzincov, ktorí majú na území Českej a Slovenskej Federatívnej Republiky povolený trvalý pobyt, sa vyberie poplatok v sadzbách uvedených pre občanov Českej a Slovenskej Federatívnej Republiky.
Položka 14
Vydanie povolenia na výrub stromov rastúcich mimo lesa, za každý strom Kčs100
Splnomocnenie:
Správny orgán môže poplatok podľa tejto položky zvýšiť až na päťnásobok sadzby v prípade, že ide o viac ako päť stromov.
Položka 15
Vydanie potvrdenia alebo písomného oznámenia o pobyte osôb alebo vydanie písomného oznámenia o majiteľovi motorového vozidla Kčs20
Oslobodenie:
Od poplatku za vydanie písomného oznámenia o pobyte osôb sú oslobodené pošty (inkasné strediská) a Česko-slovenský Červený kríž.
Poznámka:
1. Poplatok podľa tejto položky sa vyberie za potvrdenie alebo za písomné oznámenie údajov o každej osobe v ňom uvedenej.
2. Výmena alebo výdaj hromadných údajov na magnetických páskach nie je správnym úkonom v zmysle tejto položky.
Položka 16
Povolenie zmeny:
a)priezviska hanlivého, výstredného, smiešneho, skomoleného, cudzojazyčného alebo priezviska rozvedeného manžela na predchádzajúce priezviskoKčs20b)mena alebo priezviska v ostatných prípadochKčs500
Oslobodenie:
1. Od poplatku podľa tejto položky je oslobodená zmena priezviska, ku ktorej dochádza vyhlásením rozvedeného manžela, že prijíma opäť predchádzajúce alebo pôvodné (rodné) priezvisko, ak táto skutočnosť sa oznámila do 1 mesiaca po nadobudnutí právoplatnosti rozhodnutia o rozvode.
2. Od poplatku podľa tejto položky je oslobodená zmena alebo oprava mena osvojených detí alebo zmena, ktorú je potrebné vykonať v dôsledku nesprávnych (neúplných) zápisov v matrike.
Poznámka:
1. Oprava mena a priezviska osoby v prípade transsexuality sa považuje za zmenu v dôsledku nesprávneho zápisu v matrike.
2. Za zmenu priezviska manželov a ich maloletých detí na spoločné priezvisko sa vyberie jeden poplatok.
3. Podľa písmena a) tejto položky sa vyberie poplatok za povolenie zmeny priezviska dieťaťa zvereného do náhradnej rodinnej starostlivosti na priezvisko opatrovníka, na spoločné priezvisko pestúnov alebo na priezvisko dohodnuté pre ich vlastné deti, ak opatrovníkmi alebo pestúnmi sú starí rodičia alebo súrodenci rodičov maloletých detí.
4. Za zmenu priezviska viacerých maloletých detí toho istého rodiča sa vyberie len jeden poplatok.
Položka 17
Netýka sa sobášov uzavretých cirkevnou formou
a)Povolenie uzatvoriť manželstvo na inom ako príslušnom obvodnom úrade česko-slovenskými štátnymi občanmiKčs100b)Uzatvorenie manželstva iným ako príslušným obvodným úradom česko-slovenskými štátnymi občanmiKčs300c)Uzatvorenie manželstva medzi cudzincami, ktorí majú na území Českej a Slovenskej Federatívnej Republiky povolený iný ako trvalý pobytKčs500d)Uzatvorenie manželstva medzi česko-slovenským štátnym občanom alebo cudzincom, ktorý má na území Českej a Slovenskej Federatívnej Republiky povolený trvalý pobyt, a cudzincom, ktorý má na území Českej a Slovenskej Federatívnej Republiky povolený iný ako trvalý pobytKčs230e)Povolenie uzatvoriť manželstvo mimo určenej doby alebo mimo úradne určenej miestnostiKčs300
Oslobodenie:
1. Od poplatku podľa tejto položky sú oslobodené osoby, ktorých život je priamo ohrozený, a občania ťažko zdravotne postihnutí, držitelia preukazu ZŤP alebo ZŤP-S.
2. Od poplatku podľa písmen a) a b) tejto položky sú oslobodení snúbenci, ktorí uzatvárajú manželstvo na obecnom (obvodnom) úrade príslušnom podľa miesta prechodného pobytu v mieste pracoviska jedného z nich.
Poznámka:
1. Poplatok podľa tejto položky sa vyberie len od jedného zo snúbencov.
2. Poplatok podľa písmen a), b) a e) sa vyberie aj od cudzincov,7) ktorí majú na území Českej a Slovenskej Federatívnej Republiky povolený trvalý pobyt.
3. Pre územie Slovenskej republiky sa orgánom, pred ktorým sa manželstvo uzaviera, rozumie stále pracovisko obvodného a obecného úradu.
4. Ak dôjde k uzavretiu manželstva pred iným ako príslušným obvodným úradom, poplatok podľa písmena d) tejto položky vyberie príslušný (delegujúci) obvodný úrad, ktorý pripravil podklady pre uzavretie manželstva.
Položka 18
Vydanie stavebného povolenia:
a)na stavby obytných domov slúžiacich na trvalé bývanie1. vlastníka a osôb jemu blízkych8)Kčs3002. v iných prípadoch Kčs1 000b)na stavby pre individuálnu rekreáciu (rekreačné chaty, rekreačné domy, záhradkárske chaty)1. ak nepresahuje zastavaná plocha 16 m2Kčs2002. ak presahuje zastavaná plocha 16 m2Kčs500c)na zmeny stavieb pre bývanie alebo individuálnu rekreáciu (nadstavby, prístavby, stavebné úpravy) na iné stavby plniace doplnkovú funkciu pre stavbu hlavnú (s výnimkou drobných stavieb), na prípojku na existujúcu verejnú rozvodnú sieť pre tieto stavbyKčs100d)na stavbu garáží1. s jedným alebo dvoma miestami Kčs3002. s viacej ako dvoma miestami Kčs300a 150 Kčs za každé ďalšie miestoe)na nebytovú výstavbu, na nadstavby, prístavby a na stavebné úpravy nebytových objektov a stavieb vyššie neuvedených pri predpokladanom rozpočtovom nákladedo 1,5 mil. Kčs vrátaneKčs500nad 1,5 mil. Kčs do 3 mil. Kčs vrátaneKčs1 000nad 3 mil. Kčs do 10 mil. Kčs vrátaneKčs2 000nad 10 mil. Kčs do 100 mil. Kčs vrátaneKčs3 000nad 100 mil. KčsKčs5 000f)na stavby dočasných objektov zariadení staveniska, ak sa vydáva stavebné povolenieKčs300
Oslobodenie:
Od poplatku za vydanie stavebného povolenia na zmeny stavieb na bývanie sú oslobodení občania ťažko zdravotne postihnutí, držitelia preukazu ZŤP alebo ZŤP-S alebo osoby, ktorým bol poskytnutý príspevok na úpravu bytu.
Poznámka:
1. Ak stavebné povolenie zahŕňa stavbu viacej samostatných objektov, vyberie sa iba jeden poplatok, a to v najvyššej sadzbe, ktorá je určená pre niektorý z objektov uvedených v stavebnom povolení.
2. Objekty hotelových a ubytovacích zariadení a objekty kolektívnej rekreácie sa posudzujú ako nebytová výstavba.
3. Podľa tejto položky spoplatňujú stavebné konania špeciálne stavebné úrady v pôsobnosti Slovenskej republiky v zmysle ustanovenia § 120 a 121 zákona č. 50/1976 Zb.
Položka 19
Vydanie dodatočného povolenia na stavbupäťnásobok sadzby podľa druhu stavby ustanovenej v položke č. 18
Poznámka:
Poplatok sa vyberie za vydanie dodatočného povolenia stavby, ktorá bola postavená po 1. októbri 1976 bez stavebného povolenia alebo v rozpore s ním, pri ktorom došlo k prekročeniu zastavanej plochy alebo obstavaného priestoru.
Položka 20
Vydanie rozhodnutia o umiestnení stavby alebo rozhodnutia o využití územiaKčs200
Poznámka:
Poplatok sa nevyberie, ak je územné konanie zlúčené so stavebným konaním a vydáva sa jedno rozhodnutie.
Položka 21
Vydanie povolenia:
a)na zmenu užívania bytového objektu určeného na trvalé bývanie na objekt užívaný pre individuálnu rekreáciuKčs300b)na iné zmeny užívania stavbyKčs200c)na odstránenie stavbyKčs100d)na umiestnenie informačného, reklamného alebo propagačného zariadeniaKčs50
Oslobodenie:
Od poplatku podľa písmena d) je oslobodené označenie prevádzky, ktorej povinnosť vyplýva z § 31 ods. 1 zákona č. 455/1991 Zb. o živnostenskom podnikaní (živnostenský zákon).
Poznámka:
1. Pri konaní o zmene užívania stavby, súčasne so stavebným konaním o vydanie stavebného povolenia, vyberie správny orgán poplatok podľa položky 18.
2. Poplatok podľa tejto položky sa vyberie za vydanie povolenia podľa zákona o územnom plánovaní a stavebnom poriadku (stavebný poriadok) a predpisov, ktoré ho vykonávajú.
Položka 22
Miestne zisťovanie (komisionálne konanie), ak je nariadené podľa osobitných predpisov alebo sa koná z podnetu účastníkov konania:
a)do troch hodín vrátane doby strávenej na ceste Kčs100b)nad tri hodiny Kčs100 a 50 Kčs za každú začatú hodinu pracovného času, najviac Kčs 500
Poznámka:
1. Pri miestnom šetrení vo všeobecnom záujme, napr. pri živelných pohromách a nehodách alebo pri miestnom šetrení podľa zákona SNR o správe daní a poplatkov sa poplatok nevyberie.
2. Poplatok podľa tejto položky sa nevyberie, ak sa miestne šetrenie vykonáva za účelom vydania rozhodnutia spoplatneného podľa položky 18 alebo 21.
3. Pri kolaudačnom konaní sa poplatok vyberie iba v prípade, ak kolaudačné rozhodnutie je vydané po lehote určenej v stavebnom povolení.
4. Za miestne šetrenie z podnetu účastníka konania v zmysle tejto položky sa považuje i šetrenie, ktoré vykonal správny orgán na dožiadanie iného správneho orgánu vybavujúceho podanie účastníka konania.
Položka 23
a)Povolenie lotérie alebo okamžitej lotérie alebo tomboly, z hernej istiny10 % najmenejKčs  100b)Povolenie prevádzkovania výherných prístrojov za každý prístrojKčs20 000c)Povolenie na prevádzkovanie ostatných stávkových hier (rulety) a pod. z tržieb dosiahnutých prevádzkovateľom z týchto hier, znížených o vyplatené výhry10 % najmenej Kčs 1 000
Splnomocnenie:
Správny orgán, ktorý vydal povolenie na prevádzkovanie výherných prístrojov podľa písmena b) tejto položky, zníži sadzbu poplatku o 50 %, ak ide o povolenie na čas kratší ako 6 mesiacov.
Poznámka:
1. Poplatok podľa písmena a) tejto položky sa platí bez vyrubenia na ústnu alebo písomnú výzvu, ak vykonáva úkon obecný úrad.
2. Poplatok podľa písmena c) tejto položky sa vyrubuje až po vykonaní úkonu spôsobom ustanoveným správnym orgánom.
Položka 24
Podanie oznámenia o prevádzkovaní digitálnych a svetelných prístrojov a hracích zariadení a iných zariadení ľudovej zábavy (kolotoče, hojdačky, strelnice a pod.) za každé zariadenie alebo prístroj a za každý len začatý mesiacKčs200
Položka 25
Udelenie povolenia na emisiu dlhopisov1 % z celkovej sumy emisie, najmenejKčs  10 000
Položka 26
Udelenie oprávnenia na vydanie hypotekárnych záložných listov9)1 % z nominálnej hodnoty hypotekárnych záložných listov, najmenejKčs  10 000
Položka 27
Vydanie vodičského preukazu, medzinárodného vodičského preukazu alebo vydanie osvedčenia pre učiteľa vodičov motorových vozidielKčs50
Poznámka:
Ak ide o rozšírenie oprávnenia, vyberie sa poplatok vo výške 20 Kčs.
Položka 28
Zápis prvého a ďalšieho držiteľa motorového alebo prípojného vozidla (i s vykonaním úprav v príslušných dokladoch):
a)pri motocykloch1. s objemom valcov motora do 50 cm3Kčs1002. ostatných (vrátane motocyklov s prívesným alebo postranným vozíkom alebo motorových trojkoliek - rikší) Kčs200b)pri automobile alebo poľnohospodárskom alebo lesnom kolesovom traktoreKčs300c)pri prípojnom vozidleKčs100
Oslobodenie:
Od poplatku je oslobodený zápis zmeny držiteľa v dôsledku nadobudnutia motorového alebo prípojného vozidla na základe vyporiadania dedičstva, úradného príkazu alebo rozhodnutia súdu, zániku bezpodielového spoluvlastníctva manželov a organizačných zmien právnických osôb.
Poznámka:
1. Za zápis zmeny názvu organizácie, ktorá je držiteľom vozidla z dôvodov zlúčenia alebo rozdelenia organizácií, sa poplatok podľa tejto položky nevyberie.
2. Poplatníkom za zápis zmeny držiteľa je nadobúdateľ motorového vozidla alebo prípojného vozidla.
3. Poplatok za zápis zmeny držiteľa zníži správny orgán na 50 Kčs, ak sa prevádza motorové vozidlo upravené na vedenie ťažko zdravotne postihnutými osobami alebo ak je poplatníkom osoba ťažko zdravotne postihnutá, ktorá je držiteľom preukazu ZŤP alebo ZŤP-S.
4. Poplatok podľa tejto položky zahŕňa i poplatok za vydanie štátnej poznávacej značky.
5. Poplatok podľa tejto položky sa vyberie za zápis motorového alebo prípojného vozidla, ktorého prevádzkovateľom bolo Federálne ministerstvo vnútra, ministerstva vnútra Českej republiky alebo Slovenskej republiky alebo Federálne ministerstvo obrany, pokiaľ nie je súčasne nevyhnutné schváliť technickú spôsobilosť tohto vozidla na prevádzku na pozemných komunikáciách. V tomto prípade sa postupuje podľa položky 29.
Položka 29
Schválenie technickej spôsobilosti motorového vozidla alebo prípojného vozidla (jednotlivého) zostaveného zo súčiastok, po prestavbe alebo dostavbe alebo jednotlivo dovezeného z cudziny, ak ide o:
a)motocykel alebo moped s objemom valcov motora do 50 cm3, postranný alebo prívesný vozík k motocykluKčs500b)ostatné motocykle alebo motorové trojkolky - rikšeKčs1 000c)automobil alebo poľnohospodársky alebo lesný kolesový traktorKčs2 000d)príves alebo náves alebo zvláštne vozidloKčs1 000
Splnomocnenie:
1. Poplatok podľa písmen b) až d) tejto položky zníži správny orgán na 50 Kčs, ak sú držiteľmi motorových vozidiel osoby ťažko zdravotne postihnuté, držitelia preukazu ZŤP alebo ZŤP-S alebo ak ide o motorové vozidlá, na ktorých je vykonaná osobitná úprava ovládacích mechanizmov prispôsobených pre osoby ťažko zdravotne postihnuté, držiteľov preukazu ZŤP alebo ZŤP-S.
2. Správny orgán vyberie poplatky podľa tejto položky vo výške 25 % sadzby v prípadoch, ak ide o schvaľovanie technickej spôsobilosti motorového vozidla alebo prípojného vozidla po prestavbe alebo dostavbe.
3. Poplatky podľa tejto položky sa nevyberú, ak schvaľuje správny orgán technickú spôsobilosť motorového vozidla alebo prípojného vozidla po odcudzení.
Poznámka:
1. V poplatku je zahrnutý i poplatok za vydanie príslušných dokladov a štátnych poznávacích značiek pre motorové vozidlo alebo prípojné vozidlo.
2. Predpokladom pre schválenie technickej spôsobilosti vozidla je vykonanie technickej kontroly v staniciach technickej kontroly, ktorú je pôvinný poplatník uhradiť.
3. Poplatok podľa tejto položky sa vyberie až po vykonaní úkonu.
Položka 30
a)Schválenie úprav na ťahanie prípojných vozidielKčs50b)Zápis zmeny v dokladoch k motorovému vozidlu alebo prípojnému vozidluKčs10c)Pridelenie štátnej poznávacej značky a vydanie štátnej poznávacej značky za zničenú, stratenú alebo poškodenú a vydanie štátnej poznávacej značky pri prevode vozidla do obvodu iného dopravného inšpektorátu bez zmeny držiteľa vozidlaKčs40d)Vydanie trvalej osobitnej manipulačnej štátnej poznávacej značky a trvalej osobitnej manipulačnej štátnej poznávacej značky pre skúšobné účelyKčs100e)Podanie žiadosti o vyradenie vozidla z evidencieKčs200
Splnomocnenie:
Správny orgán môže v odôvodnených prípadoch zvýšiť poplatok podľa písmena b) tejto položky až do výšky desaťnásobku.
Poznámka:
1. Správny orgán nevyberie poplatok za zápis zmeny v dokladoch k motorovému vozidlu alebo prípojnému vozidlu, ak sa poplatok vybral podľa položky 28 alebo 29.
2. Poplatok podľa písmen c) a d) položky sa vyberie za každú jednotlivú tabuľku štátnej poznávacej značky.
Položka 31
Povolenie individuálneho výcviku vodičov na získanie oprávnenia na vedenie motorového vozidla:
a)motocyklov s objemom valcov motora do 50 cm3Kčs300b)ostatných motocyklov s objemom valcov motora nad 50 cm3Kčs500c)motorových vozidiel, ktorých celková hmotnosť nepresahuje 3500 kgKčs1 000d)motocyklov a motorových vozidiel do 3500 kg pre toho istého žiadateľaKčs1 200
Poznámka:
Ak povoľuje správny orgán individuálny výcvik na získanie oprávnenia na vedenie pre osoby ťažko zdravotne postihnuté, držiteľov preukazu ZŤP alebo ZŤP-S, vyberie poplatok podľa tejto položky vo výške 50 Kčs.
Položka 32
Vydanie zbrojného preukazu, zápis každej ďalšej zbrane, špeciálneho expanzného prístroja alebo ich hlavných častí do zbrojného preukazuKčs100
Oslobodenie:
1. Od poplatku podľa tejto položky sú oslobodení vojaci z povolania a vojaci v ďalšej službe, príslušníci ozbrojených bezpečnostných zborov.
2. Od poplatku podľa tejto položky sú oslobodené osoby uvedené pod bodom 1 oslobodenia k položke 12, ak ide o zbrane používané na poľovnícke účely.
Poznámka:
Za predĺženie platnosti preukazu sa vyberie poplatok vo výške jednej desatiny sadzby.
Položka 33
a)Vydanie povolenia na nákup, prevod vlastníctva (s výnimkou dedičstva) alebo zapožičanie zbrane, špeciálneho expanzného prístroja alebo ich hlavných častí a strelivaKčs100b)Vydanie povolenia na vývoz, prevoz a dovoz každej zbrane, špeciálneho expanzného prístroja alebo ich hlavných častí a strelivaKčs200c)Vydanie povolenia na znehodnotenie zbraneKčs50
Oslobodenie:
Oslobodenie pod bodom 2 k položke 12 a oslobodenie k položke 32 platia tu obdobne.
Položka 34
a)Vydanie súhlasu na zriadenie a prevádzku jednorazovej strelniceKčs500b)Vydanie súhlasu na zriadenie stálej strelniceKčs100c)Vydanie súhlasu na prevádzku stálej strelniceKčs100d)Vydanie povolenia na strelbu z historických zbraní mimo schválenej strelniceKčs200
Položka 35
a)vydanie výpisu z katastra nehnuteľností alebo z parcelného protokolu bývalého pozemkového katastra, kópie z katastrálnej mapy alebo z mapy bývalého pozemkového katastra formátu A4, evidenčných údajov o pozemkoch s vyjadrením ich bonitných tried a identifikácie parciel, za každých i len začatých 20 parciel katastrálnej mapy alebo mapy bývalého pozemkového katastra pri identifikácii parciel v rámci jednej pozemkovoknižnej vložkyKčs100b)Vydanie kópie z katastrálnej mapy doplnenej o stav mapy bývalého pozemkového katastra za každých i len začatých 20 parciel mapy bývalého pozemkového katastraKčs100c)Poskytnutie časti katastrálneho operátu alebo operátu bývalého pozemkového katastra na nahliadnutie pre potreby vyhotovenia odpisu, výpisu alebo náčrtu za každých i len začatých 20 riadkov písomnej informácie a za každú grafickú informáciuKčs50d)Overenie geometrického plánuKčs100
Splnomocnenie:
Správny orgán nevyberie poplatky, ak ide o úkony spojené s navrátením majetku pôvodným vlastníkom podľa osobitných predpisov.
Poznámka:
1. Poplatky vyberajú len orgány Slovenského úradu geodézie, kartografie a katastra.
2. Správny úkon spoplatňovaný podľa písmena c) nezahŕňa poskytovanie súradníc podrobných bodov.
Položka 36
Z návrhu na vklad do katastra nehnuteľností:
a)zmluvy o prevode nehnuteľností z ceny nehnuteľnosti0,1 % najmenejKčs  200najviacKčs  2 500b)zmluvy o záložnom práve na založenie nehnuteľnosti0,1 % najmenej Kčs 300najviac Kčs 2 500c)zmluvy o zriadení, obmedzení, zrušení vecného bremena, zmluvy o zriadení predkupného práva Kčs300
Položka 37
Vydanie povolenia:10)
a)na vykonanie jedného alebo obmedzeného počtu prepravných výkonov vo vnútroštátnej cestnej motorovej doprave pre cudzie potreby za odplatuKčs200b)na vykonanie jedného alebo obmedzeného alebo neobmedzeného počtu prepravných výkonov v určitom časovom období, ktoré je najviac jeden rok pri doprave nebezpečných vecíKčs1 000c)na vykonanie jedného alebo obmedzeného alebo neobmedzeného počtu prepravných výkonov v určitom časovom období, ktoré je najviac šesť mesiacov pri doprave osôb cestnými vozidlami určenými pre nákladnú motorovú dopravuKčs200d)na prevádzkovanie cestnej dopravy česko-slovenským prevádzkovateľom medzi dvoma miestami ležiacimi na území toho istého cudzieho štátuKčs2 000e)na prevádzkovanie cestnej dopravy zahraničným prevádzkovateľom medzi dvoma miestami ležiacimi na území ČSFRKčs10 000f)na prevádzkovanie medzinárodnej cestnej dopravy česko-slovenským prevádzkovateľom, na dobu najviac jedného roka jedným motorovým vozidlom1. na vykonanie konkrétneho počtu prepráv1.1 jednej prepravyKčs5001.2 dvoch až piatich preprávKčs1 0001.3. šiestich až desiatich preprávKčs5 0002. na vykonanie neobmedzeného počtu preprávKčs10 000g)na prevádzkovanie medzinárodnej verejnej pravidelnej hromadnej osobnej cestnej dopravy zahraničným prevádzkovateľomKčs15 000h)na prevádzkovanie medzinárodnej verejnej nepravidelnej hromadnej osobnej cestnej dopravy zahraničným prevádzkovateľomKčs5 000ch)na prevádzkovanie medzinárodnej cestnej dopravy pre vlastné potreby na zabezpečenie hlavnej činnosti na území Slovenskej republiky1. na vykonanie jednej prepravy jedným vozidlomKčs2002. na vykonanie dvoch až piatich prepráv jedným vozidlomKčs5003. na vykonanie neobmedzeného počtu prepráv jedným vozidlomKčs1 000i)na prevádzkovanie medzinárodnej cestnej nákladnej dopravy zahraničným prevádzkovateľom na vykonanie jednej prepravy jedným motorovým vozidlomKčs5 000
Oslobodenie:
Od poplatku podľa písmena a) tejto položky sú oslobodené povolenia na prevádzkovanie mestskej autobusovej hromadnej dopravy.
Splnomocnenie:
1. Správny orgán môže upustiť od vybratia poplatku, ak ide o prepravu poľnohospodárskych výrobkov, prepravu vykonanú z humanitárnych dôvodov a z dôvodov verejného záujmu.
2. Správny orgán môže na základe vzájomnosti od vybratia poplatku upustiť alebo sadzbu poplatku znížiť. V odôvodnených prípadoch, predovšetkým z hľadiska zabezpečenia zásad dopravnej politiky, môže správny orgán poplatok podľa tejto položky zvýšiť až na trojnásobok. Ak ide o vydanie povolenia na prepravu nebezpečných vecí, môže správny orgán poplatok podľa tejto položky zvýšiť až na trojnásobok.
Poznámka:
Za schválenie technickej spôsobilosti motorového vozidla určeného na nákladnú dopravu na prepravu viac ako 6 osôb v ložnom priestore s vykonaním záznamu do dokladov sa vyberie poplatok podľa položky 30 písmena b).
Položka 38
Povolenie na zvláštne užívanie diaľnic, ciest a miestnych komunikácií pri prepravách mimoriadne ťažkých alebo rozmerných predmetov a na používanie vozidiel, ktorých rozmery alebo hmotnosť presahujú mieru ustanovenú osobitnými predpismi:
a)pri vnútroštátnej doprave1. pri doprave v obvode jedného okresu1.1 presahujúcej najväčšie prípustné rozmeryKčs2001.2 s celkovou hmotnosťou do 60 t vrátaneKčs6001.3 s celkovou hmotnosťou nad 60 t a na vykonanie opakovaných prepráv s celkovou hmotnosťou do 60 t  (s platnosťou povolenia najdlhšie na tri mesiace od právoplatnosti povolenia)Kčs20002. Pri doprave nad rámec okresu2.1 presahujúcej len najväčšie prípustné rozmeryKčs1 2002.2 s celkovou hmotnosťou do 60 t vrátaneKčs2 5002.3 s celkovou hmotnosťou nad 60 t a na vykonanie opakovaných prepráv s celkovou hmotnosťou do 60 t  (s platnosťou povolenia najdlhšie na tri mesiace od právoplatnosti povolenia)Kčs6 000b)pri medzinárodnej doprave a v rámci medzinárodnej dopravy1. zahraničnému dopravcovi pri doprave1.1 presahujúcej len najväčšie prípustné rozmery, ak šírka nepresiahne 3,5 mKčs4 5001.2 v ostatných prípadochI.celková hmotnosť v tonáchdo 60nad 60nad 80nad 100nad 120nad 150 do 200sadzba v Kčs6 00012 00020 00030 00040 00060 000II.prekročenie max. povoleného tlaku na nápravu v %11)od - do3-1011-2021-3031-40sadzba v Kčs5 00015 00030 00060 000III.celková šírka v mmnad 3 500nad 4 000nad 4 500nad 5 000nad 5 500sadzba v Kčs3 0006 00010 00015 00020 0002. tuzemskému dopravcovi pri doprave2.1 ktorá presahuje len najväčšie prípustné rozmeryKčs1 8002.2. s celkovou hmotnosťou do 60 t vrátaneKčs3 0002.3. s celkovou hmotnosťou nad 60 tKčs6 000c)v prípade tranzitnej dopravy sa výsledný poplatok podľa písmena b) zvyšuje o 25 000 Kčs.
Oslobodenie:
Od poplatku podľa písmena a) tejto položky sú oslobodené povolenia na dopravu poľnohospodárskych strojov v súvislosti so žatevnými prácami.
Splnomocnenie:
1. Správny orgán poplatok podľa písmena b) tejto položky zníži alebo od jeho vybratia upustí na základe vzájomnosti.
2. Za dodatočne vydávané povolenie môže správny orgán zvýšiť hornú hranicu sadzby poplatku až na dvojnásobok.
Poznámka:
1. Povolením podľa tejto položky sa rozumie povolenie podľa § 11 ods. 1 písm. a) vyhlášky č. 35/1984 Zb., ktorou sa vykonáva zákon o pozemných komunikáciách (cestný zákon).
2. Poplatok za povolenie podľa písmena b) bodu 1.2 sa vyberie ako súčet sadzieb ustanovených pri I. až III.
Položka 39
Povolenie na zvláštne užívanie diaľnic, ciest alebo miestnych komunikáciíKčs1 000
Splnomocnenie:
Správny orgán môže v odôvodnených prípadoch znížiť, prípadne odpustiť poplatok podľa tejto položky. V odôvodnených prípadoch v závislosti od rozsahu a doby užívania komunikácie môže správny orgán zvýšiť poplatok až na päťnásobok.
Poznámka:
Povolením podľa tejto položky sa rozumie povolenie podľa § 11 ods. 1 písm. b) až g) vyhlášky č. 35/1984 Zb., ktorou sa vykonáva zákon o pozemných komunikáciách (cestný zákon).
Položka 40
a)Overenie platnosti puncovej značkyKčs20b)Vydanie rozhodnutia o pridelení výrobnej značky na tovar z drahých kovovKčs200c)Vydanie rozhodnutia o zrušení pridelenej výrobnej značky na tovar z drahých kovovKčs40d)Vydanie osvedčenia o zápise klenotníckej zliatiny do zoznamu registrovaných zliatinKčs400
Poznámka:
Podľa tejto položky vyberajú poplatky orgány Puncových úradov.
Položka 41
a)Za konanie o návrhu na schválenie kartelovej dohodyKčs20 000b)Za konanie o návrhu na povolenie výnimky z neplatnosti kartelovej dohodyKčs20 000c)Za konanie o návrhu na zrušenie alebo obmedzenie výnimky z neplatnosti kartelovej dohody alebo za konanie o určení nových podmienok pre trvanie výnimkyKčs20 000
Poznámka:
Poplatníkom podľa tejto položky je každý účastník kartelovej dohody.
Položka 42
Za konanie o návrhu na schválenie dohody podnikateľov o zlúčení ich podnikov (fúzia) Kčs50 000
Poznámka:
Poplatníkom podľa tejto položky je každý účastník dohody.
Položka 43
Podanie rozkladu proti rozhodnutiu Slovenského protimonopolného úraduKčs2 000
Položka 44
Vydanie výpisu z kartelového registra za každú i len začatú stranuKčs50
Položka 45
a)Vydanie preukazu odbornej spôsobilosti člena lodnej posádky alebo vystavenie jeho duplikátuKčs400b)Vydanie alebo rozšírenie preukazu vodcu malého plavidla alebo vystavenie jeho duplikátuKčs200c)Vydanie alebo rozšírenie medzinárodného preukazu spôsobilosti na vedenie rekreačných plavidiel alebo vystavenie jeho duplikátu pre vnútrozemské vodné cestyKčs100d)Vydanie alebo rozšírenie medzinárodného preukazu spôsobilosti na vedenie rekreačných plavidiel alebo vystavenie jeho duplikátu pre plavbu na moriKčs400
Položka 46
a)Vydanie alebo rozšírenie platnosti lodného osvedčenia alebo vystavenie jeho duplikátu vo vnútrozemskej plavbe1. pre malé plavidlá do dĺžky 7 m1.1 bez vlastného strojného pohonuKčs1001.2 s vlastným strojným pohonomKčs2002. pre malé plavidlá nad dĺžku 7 m2.1 bez vlastného strojného pohonuKčs3002.2 s vlastným strojným pohonomKčs4003. pre plavidlá, ktoré nie sú malými plavidlami3.1 bez vlastného strojného pohonuKčs5003.2 s vlastným strojným pohonomKčs1 000b)Vydanie alebo rozšírenie medzinárodného osvedčenia pre rekreačné plavidlá alebo vystavenie jeho duplikátu1. pre vnútrozemské vodné cestyKčs2002. pre plavbu na moriKčs400c)Vydanie zvláštného povolenia pre jednotlivú plavbuKčs500d)Za vydanie alebo predĺženie ciachového preukazu alebo vystavenie jeho duplikátu pre plavidlo1. určené na prepravu nákladovKčs1 0002. neurčené na prepravu nákladovKčs500e)Vydanie osobitného povolenia na státie plávajúcich zariadení, ktoré podliehajú evidencii, alebo vystavenie jeho duplikátu1. do dĺžky 20 mKčs2002. nad dĺžku 20 mKčs500f)Vykonanie zápisu o zmene vlastníka malého plavidlaKčs200g)Schválenie technickej dokumentácie na individuálnu stavbu jedného malého plavidla a vydanie povolenia na jeho stavbuKčs600h)Schválenie typovej dokumentácie a vydanie typového osvedčenia malého plavidlaKčs1 000i)Povolenie stavby malého plavidla podľa schválenej typovej dokumentácieKčs200j)Schválenie technickej dokumentácie na stavbu a rekonštrukciu ostatných plavidielKčs1 000k)Povolenie na zriadenie požičovne malých plavidiel1. do 10 plavidielKčs5002. nad 10 plavidielKčs1 000
Oslobodenie:
Od poplatku je oslobodené vydanie osobitného povolenia pre skúšobnú plavbu podľa písmena c).
Položka 47
Vydanie rozhodnutia o
a)určení dobývacieho priestoruKčs1 000b)zmene dobývacieho priestoruKčs800c)zrušení dobývacieho priestoruKčs200
Splnomocnenie:
Správny orgán môže v odôvodnených prípadoch, najmä ak zmena dobývacieho priestoru sa určuje z hľadiska ochrany verejných záujmov, znížiť poplatok podľa písmena b) až na štvrtinu sadzby.
Poznámka:
Poplatok podľa tejto položky zahŕňa i miestne zisťovanie (komisionálne konanie) a zapísanie do evidencie dobývacích priestorov.
Položka 48
Vydanie predchádzajúceho súhlasu na zmluvný prevod dobývacieho priestoru na inú organizáciuKčs400
Poznámka:
Poplatok podľa tejto položky zahŕňa i vykonanie potrebnej zmeny v evidencii dobývacích priestorov. Poplatníkom je nadobúdateľ dobývacieho priestoru.
Položka 49
Vydanie rozhodnutia o povolení banskej činnosti:
a)v podzemíKčs1 000b)na povrchuKčs500
Splnomocnenie:
1. Správny orgán môže v jednoduchých prípadoch za vydanie rozhodnutia o povolení vyhľadávania a prieskumu výhradných ložísk banských diel vrátane zabezpečenia a likvidácie týchto banských diel znížiť poplatok podľa písmena a) až o 50 %.
2. Správny orgán môže znížiť sadzbu poplatku až o 50 %, ak ide o vydanie rozhodnutia o zmene povolenej banskej činnosti.
3. Správny orgán môže znížiť poplatok až na desatinu sadzby, ak ide iba o predĺženie časovej platnosti rozhodnutia o povolení banskej činnosti.
Poznámka:
1. Poplatok podľa tejto položky zahŕňa i miestne zisťovanie (komisionálne konanie).
2. Ak je súčasťou povolenia banskej činnosti vydanie stavebného povolenia, za ktoré sa v zmysle položky 18 písm. e) vyberá vyšší poplatok, správny orgán vyberie tento vyšší poplatok.
Položka 50
Vydanie povolenia na dobývanie ložiska nevyhradeného nerastu alebo povolenia na zabezpečenie, prípadne likvidáciu banských diel a lomov na takomto ložisku
a)podzemným spôsobomKčs500b)povrchovým spôsobomKčs300
Splnomocnenie:
1. Správny orgán môže v odôvodnených prípadoch, najmä ak ide o zmenu povolenia dobývania, zabezpečenia alebo likvidácie, znížiť poplatok až o 50 %.
2. Správny orgán môže znížiť poplatok až na desatinu sadzby, ak ide iba o predĺženie časovej platnosti povolenia.
Položka 51
Vydanie povolenia na uvedenie výbušniny alebo pomôcky na použitie výbušnín do obehuKčs300
Položka 52
Vydanie povolenia na odber výbušnínKčs100
Splnomocnenie:
Správny orgán môže zvýšiť poplatok až na dvojnásobok, ak ide o vydanie povolenia na dlhšie časové obdobie.
Poznámka:
Správny orgán nevyberie poplatok podľa tejto položky, ak povolenie na odber výbušnín je súčasťou povolenia trhacích alebo ohňostrojných prác podľa položky 54.
Položka 53
Vydanie povolenia na zhotovovanie jednoduchých druhov trhavín na trhacie práceKčs300
Položka 54
Vydanie povolenia
a)trhacích prác malého rozsahu alebo ohňostrojných prácKčs200b)trhacích prác veľkého rozsahuKčs400
Splnomocnenie:
Správny orgán zníži poplatok o 50 %, ak je žiadateľom fyzická osoba.
Poznámka:
1. Poplatok podľa tejto položky zahŕňa i miestne zisťovanie (komisionálne konanie).
2. Správny orgán nevyberie poplatok podľa tejto položky, ak povolenie trhacích prác je súčasťou povolenia podľa položky 49 alebo 50.
Položka 55
Vydanie povolenia na vyúčbu strelmajstrov alebo technických vedúcich odstrelovKčs1 000
Splnomocnenie:
Správny orgán môže znížiť poplatok podľa tejto položky, až na pätinu sadzby v prípadoch zmeny povolenia alebo schvaľovania zmeny učebných osnov a textov.
Poznámka:
Poplatok podľa tejto položky zahŕňa i miestne zisťovanie a schvaľovanie učebných osnov a testov.
Položka 56
Vydanie oprávnenia (osvedčenia) strelmajstra, technického vedúceho odstrelov alebo revízneho technika vyhradených technických zariadení podľa osobitných predpisovKčs200
Položka 57
Vydanie oprávnenia na výrobu, montáž, opravy, rekonštrukciu, revízie, skúšky a pod. vyhradených technických zariadení podľa osobitných predpisovKčs300
Poznámka:
Poplatok sa určí vo výške 300 Kčs a za každú i začatú hodinu pracovného času potrebného na miestne zisťovanie a overenie spôsobilosti sa zvyšuje o 50 Kčs, najviac však do výšky 5 000 Kčs.
Položka 58
Vydanie odborného vyjadrenia (stanoviska) podľa osobitných predpisov
a)na dovoz technických zariadeníKčs300b)k dokumentácii ťažobného zariadenia plávajúceho strojaKčs300
Poznámka:
Poplatok sa určí vo výške 300 Kčs a za každú i začatú hodinu pracovného času potrebného na miestne zisťovanie a posudzovanie dokumentácie sa zvyšuje o 50 Kčs, najviac však do výšky 3000 Kčs.
Položka 59
Vydanie povolenia na používanie vybraného banského zariadenia podľa osobitných predpisovKčs300
Poznámka:
1. Poplatok sa určí vo výške 300 Kčs a za každú i začatú hodinu pracovného času potrebného na miestne zisťovanie a posudzovanie dokumentácie sa zvyšuje o 50 Kčs, najviac však do výšky 3000 Kčs.
2. Poplatok podľa tejto položky zahŕňa i prípadné nariadenie overovacej prevádzky a posúdenie jej výsledku.
3. Pri povoľovaní zmeny na vybranom banskom zariadení sa určí základný poplatok vo výške 150 Kčs a za každú i začatú hodinu sa zvyšuje o 50 Kčs, najviac však do výšky 1500 Kčs.
Položka 60
Poverenie skúšobne (odborného pracoviska) na vykonávanie skúšok, prípadne posudzovanie alebo schvaľovanie zariadení podľa osobitných predpisov pri banskej činnosti alebo činnosti vykonávanej banským spôsobomKčs300
Poznámka:
Poplatok sa určí vo výške 300 Kčs a za každú i začatú hodinu pracovného času potrebného na miestne zisťovanie a overenie spôsobilosti sa zvyšuje o 50 Kčs, najviac však do výšky 3 000 Kčs.
Položka 61
Povolenie zvislej dopravy osôb v hlbinných baniachKčs200
Poznámka:
Poplatok podľa tejto položky zahŕňa i miestne zisťovanie (komisionálne konanie).
Položka 62
Povolenie výnimky (schválenie náhradných bezpečnostných opatrení) z predpisov na zaistenie bezpečnosti a ochrany zdravia pri práciKčs100
Poznámka:
1. Poplatok sa určí vo výške 100 Kčs a za každú i začatú hodinu miestneho zisťovania a posudzovania dokumentácie sa zvyšuje o 50 Kčs, najviac však do výšky 500 Kčs.
2. Správne poplatky podľa položiek 47 až 62 vyberajú orgány štátnej banskej správy Slovenskej republiky a podľa položky 62 aj orgány štátneho odborného dozoru nad bezpečnosťou práce.
Položka 63
a)Vydanie oprávnenia podľa osobitných predpisov v oblasti bezpečnosti práce a technických zariadení vrátane miestneho zisťovania pre účely overenia odbornej spôsobilosti12) Kčs250za každú začatú hodinu pracovného času, najviac však 10 000 Kčsb)Vydanie osvedčenia (preukazu) podľa osobitných predpisov v oblasti bezpečnosti práce a technických zariadení vrátane overenia odbornej spôsobilosti12) Kčs500
Položka 64
a)Vydanie odborného vyjadrenia (stanoviska) podľa osobitných predpisov v oblasti bezpečnosti práce a technických zariadení, na dovoz a vývoz technických zariadení alebo materiálovKčs500b)Vydanie odborného vyjadrenia (stanoviska) podľa osobitných predpisov v oblasti bezpečnosti práce a technických zariadení na výrobu prototypu12)Kčs300
Poznámka:
1. Poplatok podľa písmena b) sa určí vo výške Kčs 300 a za každú začatú hodinu pracovného času potrebného na miestne zisťovanie a posudzovanie dokumentácie sa zvyšuje o Kčs 50, najviac však do výšky Kčs 3000.
2. Správne poplatky podľa položiek 63 a 64 vyberajú orgány štátneho odborného dozoru nad bezpečnosťou práce.
Položka 65
a)Povolenie výnimky zo zákazu činnosti v ochrannom pásme pozemnej komunikácieKčs1 000b)Povolenie na zriadenie zjazdu z pozemnej komunikácie na susedné nehnuteľnostiKčs500
Splnomocnenie:
Správny orgán môže v odôvodnených prípadoch znížiť, prípadne odpustiť poplatok podľa tejto položky. V odôvodnených prípadoch môže správny orgán zvýšiť poplatok až na päťnásobok.
Položka 66
a)Povolenie na pripojenie účelovej komunikácie na cestu I., II. a III. triedyKčs2 000b)Povolenie na pripojenie účelovej komunikácie na miestnu komunikáciuKčs1 000
Splnomocnenie:
Správny orgán môže v odôvodnených prípadoch znížiť, prípadne odpustiť poplatok podľa tejto položky. V odôvodnených prípadoch v závislosti od dopravného významu dotknutej štátnej cesty môže správny orgán zvýšiť poplatok až na päťnásobok.
Položka 67
Povolenie na uzávierku a obchádzku diaľnic a ciest I. a II. triedyKčs5 000
Splnomocnenie:
Správny orgán môže v odôvodnených prípadoch zvýšiť poplatok až na päťnásobok v závislosti od rozsahu a doby uzavretia pozemnej komunikácie a od jej dopravného významu. V odôvodnených prípadoch môže občanovi poplatok znížiť alebo aj odpustiť.
Položka 68
Vydanie povolenia na zriadenie pozemných leteckých zariadení (letísk)13)
a)dopravné letisko s medzinárodnou prevádzkouKčs2 000b)dopravné letisko s vnútroštátnou prevádzkouKčs1 000c)verejné letisko pre všeobecné letectvoKčs1 000d)neverejné letisko pre všeobecné letectvoKčs500
Splnomocnenie:
Za povolenie podstatnej zmeny leteckých zariadení môže správny orgán vybrať poplatok vo výške 25 % sadzby poplatku podľa tejto položky.
Položka 69
Vydanie súhlasu na používanie pozemných leteckých zariadení (letísk)13)
a)dopravné letisko s medzinárodnou prevádzkouKčs1 000b)dopravné letisko s vnútroštátnou prevádzkouKčs500c)verejné letisko pre všeobecné letectvoKčs300d)neverejné letisko pre všeobecné letectvoKčs100
Položka 70
Vydanie rozhodnutia o registrácii periodickej tlače14)Kčs200
Splnomocnenie:
Správny orgán vyberie poplatok vo výške 50 % za vykonanie zmeny názvu alebo zmeny vydávateľa periodickej tlače.
Poznámka:
Za súčasné vykonanie zmeny názvu alebo zmeny vydavateľa vyberie správny orgán jeden poplatok.
Položka 71
Vydanie licencie na rozhlasové a televízne vysielanie15)Kčs3 000
Splnomocnenie:
Správny orgán vyberie poplatok vo výške 50 % pri vykonaní zmeny vo vydanej licencii.
Položka 72
Schválenie výmeny (dohody o výmene) dvoch bytov alebo dvoch nebytových priestorovKčs20
Poznámka:
Za schválenie výmeny (dohody o výmene) každého ďalšieho bytu alebo nebytového priestoru vyberie správny orgán 20 Kčs za každý ďalší byt.
Položka 73
Podanie žiadosti
a)o zrušenie práva užívať časť bytu inému občanovi v prospech užívateľa bytuKčs100b)o súhlas s užívaním bytu alebo jeho časti na iné účely ako na bývanie1. fyzickým osobámKčs3002. právnickým osobámKčs5 000c)o vyslovenie súhlasu s nadobudnutím česko-slovenského štátneho občianstva cudzinkou, ktorá uzavrela manželstvo s česko-slovenským štátnym občanomKčs50d)o vykonanie registrácie na výcvik vodičov cestných motorových vozidielKčs200e)o vydanie výnimky z ochranných podmienok chránených území1. fyzickým osobámKčs502. právnickým osobámKčs500
Oslobodenie:
Od poplatku podľa písmena e) tejto položky sú oslobodení žiadatelia, ktorí vykonávajú v chránenom území vedeckovýskumnú činnosť a činnosť v záujme ochrany územia.
Splnomocnenie:
Správny orgán môže poplatok podľa písmena e) tejto položky zvýšiť až na päťnásobok sadzby podľa významu územia a závažnosti zásahu.
Položka 74
a)Vydanie súhlasu k návrhom na zadanie stavby, trás smerových a líniových stavieb, ktorými má byť dotknutý lesný pôdny fond Kčs100b)Vydanie súhlasu na vydanie rozhodnutia o umiestnení stavby, o využití územia do 50 m od okraja lesných porastov a o určení dobývacích priestorovKčs100c)Zvolanie miestneho šetrenia vyvolaného v dôsledku povolenia zásahov do integrity lesných pozemkovKčs300d)Povolenie zmien lesného hospodárskeho plánu (osobitne za každý lesný porast)Kčs50e)Povolenie výnimiek zo zákazov niektorých činností v lesochKčs200f)Vydanie osvedčenia o odbornej spôsobilosti lesného hospodáraKčs300g)Povolenie výnimky na správu lesného národného majetkuKčs1 000h)Podanie žiadosti o poskytnutie finančných prostriedkov zo štátneho fondu zveľaďovania lesaKčs50
Poznámka:
Správne poplatky podľa tejto položky vyberajú orgány štátnej správy lesného hospodárstva.

1) Napr. zákon Slovenskej národnej rady č. 472/1990 Zb. o organizácii miestnej štátnej správy v znení neskorších predpisov. Zákon Slovenskej národnej rady č. 369/1990 Zb. o obecnom zriadení v znení neskorších predpisov.
2) Zákon č. 403/1990 Zb. o zmiernení následkov niektorých majetkových krívd v znení neskorších predpisov. Zákon č. 87/1991 Zb. o mimosúdnych rehabilitáciách v znení zákona č. 267/1992 Zb. Zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení zákona č. 93/1992 Zb.
3) Zákon č. 526/1990 Zb. o cenách.
4) § 151a) až 151j) Občianskeho zákonníka.
5) § 322 ods. 1 a 2 Občianskeho súdneho poriadku.
6) Vyhláška Ministerstva financií č. 16/1962 Zb. o konaní vo veciach daní a poplatkov.
7) § 1 ods. 3 zákona č. 68/1965 Zb. o pobyte cudzincov na území Československej socialistickej republiky.
8) § 116 Občianskeho zákonníka.
9) § 25 zákona č. 530/1990 Zb. o dlhopisoch.
10) Zákon č. 68/1979 Zb. o cestnej doprave a vnútroštátnom zasielateľstve v znení zákona č. 118/1990 Zb.
11) § 13 ods. 2 vyhlášky č. 41/1984 Zb. o podmienkach prevádzky vozidiel na pozemných komunikáciách.
12) Zákon č. 174/1968 Zb. o štátnom odbornom dozore nad bezpečnosťou práce.
13) Zákon č. 47/1956 Zb. o civilnom letectve v znení neskorších predpisov.
14) Zákon č. 81/1966 Zb. o periodickej tlači a ostatných hromadných informačných prostriedkoch v znení zákona č. 86/1990 Zb.
15) Zákon č. 468/1991 Zb. o prevádzkovaní rozhlasového a televízneho vysielania.